rejauldu/bengali-wikipedia huggingface dataset:
মাওলানা শাহাদাতুজ্জামান বাংলাদেশ জামায়াতে ইসলামীর রাজনীতিবিদ। ১৯৯১ সালে ৫ম সংসদ নির্বাচনে তিনি বগুড়া-২ আসন থেকে  সংসদ সদস্য নির্বাচিত হন।   প্রাথমিক জীবন ও কর্ম শাহাদাতুজ্জামান বগুড়া জেলার শিবগঞ্জ উপজেলায় জন্মগ্রহণ করেন।  তিনি বগুড়া জেলার সরকারি মুস্তাফাবিয়া আলিয়া মাদ্‌রাসা থেকে হাদিস শাস্ত্রে উচ্চতর ডিগ্রি অর্জন করেন।  ১৯৯১ সালে পঞ্চম জাতীয় সংসদ নির্বাচনে  বগুড়া-২ (শিবগঞ্জ) আসন থেকে ৩৩ হাজার ৯৬৯ ভোট পেয়ে সংসদ সদস্য নির্বাচিত হন।  তার প্রতিদ্বন্দ্বী  প্রার্থী ছিলো বিএনপির মতিয়র রহমান।  গ্রেফতার ১০ আগস্ট ২০১৪ সালে বগুড়া শহরের রিয়াজ কাজী লেনের একটি ভবনে এনজিও’র সভার আড়ালে সরকারবিরোধী গোপন  এনজিও’র পরামর্শ সভা থেকে থেকে তাকে গ্রেফতার করে পুলিশ। এছাড়া ২০১৮ সালের ২২ অক্টোবর নির্বাচন পূর্ব মহূর্তে তাকে আবার গ্রেফতার করা হয়।  বহিঃসংযোগ ১৯৯১ সালে জামায়াত মনোনীত নির্বাচিত এমপি ছিলেন যারা  তথ্যসূত্র  বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বগুড়া জেলার রাজনীতিবিদ
কার্টিস পি-৪০ ওয়ারহক () হল একটি আমেরিকান একক-ইঞ্জিনযুক্ত, একক-সিট, অল-মেটাল ফাইটার এবং গ্রাউন্ড-অ্যাটাক এয়ারক্রাফ্ট যেটি ১৯৩৮ সালে প্রথম উড়েছিল। পি-৪০ ডিজাইনটি ছিল পূর্ববর্তী কার্টিস পি-৩৬ হক এর একটি পরিবর্তন যা উন্নয়নের সময়কে কমিয়ে দেয় এবং উৎপাদন ও কর্মক্ষম পরিষেবাতে দ্রুত প্রবেশকে সক্ষম করে। ওয়ারহক দ্বিতীয় বিশ্বযুদ্ধের সময় বেশিরভাগ  মিত্রশক্তি দ্বারা ব্যবহৃত হয়েছিল এবং যুদ্ধের শেষ অবধি ফ্রন্টলাইন সার্ভিসে ছিল। পি-৫১ এবং পি-৪৭র পর এটি ছিল দ্বিতীয় বিশ্বযুদ্ধর তৃতীয় সর্বাধিক উৎপাদিত আমেরিকান যোদ্ধা; ১৯৪৪ সালের নভেম্বরের মধ্যে, যখন পি-৪০-এর উৎপাদন বন্ধ হয়ে যায়, তখন ১৩,৭৩৮টি নির্মাণ করা হয়েছিল, সমস্তই কার্টিস-রাইট কর্পোরেশনর বাফেলো, নিউ ইয়র্কর প্রধান উৎপাদন সুবিধাগুলিতে। তথ্যসূত্র  বিষয়শ্রেণী:একক ইঞ্জিনযুক্ত বিমান
আইসিসি নারী চ্যাম্পিয়নশিপ একটি আন্তর্জাতিক ক্রিকেট টুর্নামেন্ট যেটি নারী ক্রিকেট বিশ্বকাপে খেলার যোগ্যতা অর্জনের একটি পর্যায় হিসেবে খেলা হয়। টুর্নামেন্টের প্রথম দুটি আসরে আইসিসি র‍্যাংকিং অনুযায়ী সেরা আটটি দল অংশগ্রহণ করেছিল। ২০১৪–২০১৬ আইসিসি নারী চ্যাম্পিয়নশিপ ছিল টুর্নামেন্টটির প্রথম আসর, যেটি ২০১৪ সালের এপ্রিল মাসে শুরু হয়ে ২০১৬ সালের নভেম্বর মাসে শেষ হয়েছিল। অস্ট্রেলিয়া ছিল প্রথম আসরের বিজয়ী দল। টুর্নামেন্টটির দ্বিতীয় আসর ২০১৭ সালের অক্টোবর মাসে শুরু হয়, এবং আসর শেষে সেরা চারটি দল সরাসরি ২০২২ নারী ক্রিকেট বিশ্বকাপে খেলার সুযোগ লাভ করে।  ২০১৮ সালের সেপ্টেম্বর মাসে আন্তর্জাতিক ক্রিকেট কাউন্সিল (আইসিসি) অংশগ্রহণকারী দলের সংখ্যা বৃদ্ধির মাধ্যমে টুর্নামেন্টটি সম্প্রসারণের ঘোষণা দেয়। ২০২১ সালের আগস্ট মাসে আইসিসি নিশ্চিত করে যে ২০২১ নারী ক্রিকেট বিশ্বকাপ বাছাইপর্ব টুর্নামেন্টের সেরা পাঁচটি দল নারী চ্যাম্পিয়নশিপের পরবর্তী আসরে উত্তীর্ণ হবে। কিন্তু ২০২১ সালের নভেম্বর মাসে আফ্রিকার দক্ষিণাঞ্চলে গুরুতর তীব্র শ্বাসযন্ত্রীয় রোগ সৃষ্টিকারী করোনাভাইরাস ২-এর নতুন এক ধরন প্রকাশ পাওয়ায় বাছাইপর্ব টুর্নামেন্টটি চলার মাঝপথেই বাতিল করা হয়। সে কারণে র‍্যাংকিং-এ এগিয়ে থাকার সুবাদে আয়ারল্যান্ড, ওয়েস্ট ইন্ডিজ, পাকিস্তান, বাংলাদেশ ও শ্রীলঙ্কা ২০২২–২৫ আইসিসি মহিলা চ্যাম্পিয়নশিপে খেলার যোগ্যতা লাভ করে।   টুর্নামেন্টের ইতিহাস   আসরভিত্তিক   বছর দলসমূহ বিজয়ী বিশ্বকাপে সরাসরি উত্তীর্ণ বিশ্বকাপ বাছাইপর্বে উত্তীর্ণ ২০১৪–২০১৬ ৮  , ,  , , ,  ২০১৭–২০২০ ৮  , , ,  , ,  ২০২২–২০২৫ ১০      দলভিত্তিক  দল২০১৪–২০১৬(৮)২০১৭–২০২০(৮)২০২২–২০২৫(১০)অংশগ্রহণ  ১ম  ১ম  ৩ ২য়  ২য়   ৬ষ্ঠ  ৩য়   ৫ম  ৪র্থ   ৩য়  ৬ষ্ঠ   ৪র্থ  ৭ম   ৭ম  ৫ম   ৮ম  ৮ম  অংশ নেয়নি ১    তথ্যসূত্র   বিষয়শ্রেণী:আইসিসি নারী চ্যাম্পিয়নশিপ আইসিসি নারী চ্যাম্পিয়নশিপ বিষয়শ্রেণী:আন্তর্জাতিক ক্রিকেট কাউন্সিলের ঘটনা বিষয়শ্রেণী:নারীদের একদিনের আন্তর্জাতিক ক্রিকেট প্রতিযোগিতা
১১০০ এবং ১১০১ সালে সংঘটিত তিনটি আলাদা আন্দোলনের মধ্যে ১১০১-এর ক্রুসেড কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে ভীরুদের ক্রুসেড নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল।  নব্য প্রতিষ্ঠিত জেরুসালেম রাজ্য থেকে অধিকতর জনবল জোগাড় করার ডাক আসা এবং দ্বিতীয় পোপ আরবানের উত্তরসূরি দ্বিতীয় পোপ পাশাল নতুন করে আক্রমণের জন্য তাড়া দেয়। পাশাল মূলত যারা ক্রুসেডের অঙ্গীকার নিয়েছিল কিন্তু যায়নি এবং যারা অগ্রসরমান হওয়া থেকে ফিরে এসেছিল তাদের তাড়া দেন। কিছু লোককে ইতোমধ্যে গৃহে থাকার জন্য অবজ্ঞা করা হচ্ছিল এবং যুদ্ধক্ষেত্রে ফিরে যাওয়ার জন্য ব্যাপক চাপ দেওয়া হচ্ছিল। ১৯০৮ সালে আন্তিওখ অবরোধ থেকে পালিয়ে আসা ব্লোয়ার কাউন্ট স্টিভেনের স্ত্রী আডেলা তার স্বামীকে নিয়ে এতটাই লজ্জিত ছিল যে তাকে বাড়িতে থাকতে দিচ্ছিল না।  তথ্যসূত্র  আরও পড়ুন মৌলিক উৎস এক্সের আলবের, Historia Hierosolymitana  গৌণ উৎস  বিষয়শ্রেণী:ক্রুসেড বিষয়শ্রেণী:১১০১-এর ক্রুসেড বিষয়শ্রেণী:১১০১-এর সংঘর্ষ বিষয়শ্রেণী:এশিয়ায় ১১০১ বিষয়শ্রেণী:জেরুসালের রাজ্যে ১১০০-এর দশক বিষয়শ্রেণী:বাইজেন্টাইন সাম্রাজ্যে ১১০০-এর দশক বিষয়শ্রেণী:সেলজুক সাম্রাজ্যে ১২শ শতাব্দী বিষয়শ্রেণী:১২শ শতাব্দীর ক্রুসেড
টেরেন্স লুইস (জন্ম ২৯ ডিসেম্বর ১৯৩৫), যিনি টেরি লুইস নামে পরিচিত, তিনি যুক্তরাজ্যের একজন রাজনীতিবিদ। তিনি মাউন্ট কারমেল স্কুল, সালফোর্ড  এ শিক্ষা লাভ করেন এবং একজন পার্সোনেল অফিসার হওয়ার আগে রয়্যাল আর্মি মেডিকেল কর্পসে তার জাতীয় সেবা করেন। তিনি ১৯৮৩ সালে গ্রেটার ম্যানচেস্টারের ওয়ার্সলির জন্য লেবার সংসদ সদস্য নির্বাচিত হন। তিনি ২০০৫ সালের সাধারণ নির্বাচনে অবসর গ্রহণ করেন, লেবার এর বারবারা কিলির স্থলাভিষিক্ত হন।  ২০১০ সালে লুইস লেবার পার্টি থেকে তার পদত্যাগের ঘোষণা দেন, এই বলে যে এটি 'আত্মা হারিয়েছে'।   তথ্যসূত্র   বিষয়শ্রেণী:২০শ শতাব্দীর ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
ফেরিদি রুশিটি একজন কসোভান মানবিক অধিকার কর্মী এবং কসোভো সেন্টার ফর রিহ্যাবিলিটেশন অব টর্চার ভিকটিমসের(কেআরসিটি) পরিচালক। ফেরিদি রুশিটি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।  জীবন ফেরিদি রুশিটি ইউনিভার্সিটি অব মেডিসিন,তিরানা থেকে ১৯৯৭ সালে স্নাতক ডিগ্রী করেন।  ১৯৯৮ থেকে ১৯৯৯ সাল যুদ্ধের ফলে, কসোভো থেকে ৪৫ জন স্বাস্থ্যকর্মীর একটি দল নিয়ে তিনি সংগঠন করেন, নতুনদের প্রত্যাবর্তন এবং অত্যাচারে শিকারদের জন্য।  যুদ্ধের শিকার গ্রস্ত হিসেবে ক্ষতিগ্রস্তদের জন্য ক্ষতিপুরন ব্যবস্থা নেয়া হয় প্রায় এক দশকেরও বেশি সময় পর। ২০১৮ সালের ফেব্রুয়ারি মাস থেকে তারা কার্যক্রম শুরু করে। উত্তরজীবীরা  $  ২৮০ ডলার (প্রায় ২২৮ ইউরো) মাসিক ক্ষতিপূরণ হিসেবে পেতে পারবে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:নারী মানবাধিকার কর্মী
ইউসুফ ইদ্রিস () (১৯শে মে, ১৯২৭ – ১লা আগস্ট, ১৯৯১) একজন মিশরীয় নাট্যকার, ছোট গল্পকার এবং উপন্যাসিক। থাম্ব|ইউসুফ ইদ্রিস   জন্ম ও শিক্ষা  ১৯'শে মে ১৯২৭ সালে মিশরের ফাকুশ(فاقوس) শহরে জন্মগ্রহণ করেন। তিনি প্রাদেশিক রাজধানীতে মাধ্যমিক শিক্ষা শেষে চিকিৎসা শাস্ত্রে উচ্চ শিক্ষার উদ্দেশ্যে ১৯৪৫ সালে কাহেরা গমন করেন। সেখানে ১৯৪৭ সালে চিকিৎসা শাস্ত্রে এম.বি.বি.এস ডিগ্রী অর্জন করেন। অবশেষে ১৯৫১ সালে চিকিৎসা বিজ্ঞানের মনোবিজ্ঞান বিশেষজ্ঞ হিসেবে ডিগ্রী অর্জন করেন। কাহেরায় অবস্থান কালে বিভিন্ন পত্র-পত্রিকায় লেখার মাধ্যমে নিজের সাহিত্য জীবন শুরু করেন।   মৃত্যু  ইউসুফ ইদ্রিস ১ লা আগস্ট ১৯৯১ সালে ৬৪ বছর বয়সে হার্ট অ্যাটাকে লন্ডনে পরলোক গমন করেন।   লেখনী   ছোটগল্প   আরখাসু লায়ালি (أرخص ليالي)  আলাইসা কাযালিক? (أليس كذالك)  কাউল মাদিনা (قاع المدينة)  আল-বাতাল (البطل)  হাদেসাতুস শারফ (حادثة شرف)  আখেরুদ্দুনিয়া (آخر الدنيا)  লুগাতুল আই আই (لغة آى آى)  নাদাহাতু (النداهة)  বাইতু মিন লাহমে (بيت من لحم)  আনা সুলতানু কানুনিল ওয়াজুদে (انا سلطان قانون الوجود)   নাটক   মালিকুল কুতনি ওয়া জামহুরিয়াতু ফারহাত (ملك القطن و جمهورية فرحات)  আল-লাহজাতু হারযাহ (اللحظة الحرجة)  আল-ফারাফির (الفرافير)   মুখাত্তাতিনা (المخططين)  আল-জিনসুস সালিস (الجنس الثالث)  নাহয়ু মাসরাহি আরাবী (نحو مسرح عربي)   উপন্যাস   জামহুরিয়াতু ফারহাত ওয়া কিসসাতুল হুব  আল-হারাম  আল-'আইব  সায়্যিদাতু ফিনা,আসকারিয়ুল আস-ওয়াদ এবং রিজাল ওয়া সাইরান  আল-বায়দ্বা   অন্যান্য    ইকতেসাফু কারা  আল-ইরাদা  মুফাককিরাতু দাকতুর ইউসুফ ইদ্রিস   পুরস্কার   ১৯৬১ সালে আলজেরিয়া থেকে সাহিত্যে সাম্মানিক পদক লাভ করেন।  ১৯৬৩ ও ১৯৬৭ সালে রাষ্ট্রীয় পদক লাভ করেন।  ১৯৮০ সালে কলা বিভাগে প্রথম শ্রেণির পুরস্কার পান।   তথ্যসূত্র   বিষয়শ্রেণী:২০শ শতাব্দীর ঔপন্যাসিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:১৯২৭-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর ছোটগল্পকার বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
thumb|গীতবিতান" সংকলনের ‘স্বদেশ’ পর্যায়ভুক্ত ‘বিধির বাঁধন কাটবে তুমি’ গানটির পাণ্ডুলিপি। এই গানটি একটি জনপ্রিয় রবীন্দ্রসংগীত। সাহিত্য বলতে যথাসম্ভব কোনো লিখিত বিষয়বস্তুকে বুঝায়। সাহিত্য শিল্পের একটি অংশ বলে বিবেচিত হয়, অথবা এমন কোনো লেখনী, যেখানে শিল্পের বা বুদ্ধিমত্তার আঁচ পাওয়া যায়, অথবা যা বিশেষ কোনো প্রকারে সাধারণ লেখনী থেকে আলাদা৷  মোটকথা, ইন্দ্রিয় দ্বারা জাগতিক বা মহাজাগতিক চিন্তা চেতনা, অনুভূতি, সৌন্দর্য ও শিল্পের লিখিত বা লেখকের বাস্তব জীবনের অনুভূতি হচ্ছে সাহিত্য। ধরন অনুযায়ী সাহিত্যকে কল্পকাহিনি বা বাস্তব কাহিনি কিংবা পদ্য, গদ্য এই দুইভাগে ভাগ করা যায়। পদ্যের মধ্যে ছড়া, কবিতা ইত্যাদি, গদ্যের মধ্যে প্রবন্ধ, নিবন্ধ, গল্প, উপন্যাস ইত্যাদি শাখা হিসেবে অন্তর্ভুক্ত করা যায়। এছাড়াও অনেকে নাটককে আলাদা প্রধান শাখা হিসাবে অন্তর্ভুক্ত করেন।  নাটকের মধ্যে নাটিকা, মঞ্চনাটক ইত্যাদিকে ভুক্ত করা যায়।  প্রধান ধারা পদ্য  পদ্য (ইংরেজি: Poetry) হলো সাহিত্যিক ধারার একটি রূপ, যা কোনো অর্থ বা ভাব প্রকাশের জন্য গদ্যছন্দে প্রতীয়মান অর্থ না ব্যবহার করে ভাষার নান্দনিক ও ছন্দোবদ্ধ গুণ ব্যবহার করে থাকে।  পদ্যে ছন্দোবদ্ধ বাক্য ব্যবহারের কারণে গদ্য থেকে ভিন্ন। গদ্য বাক্য আকারে লেখা হয়, পদ্য ছত্র আকারে লেখা হয়। গদ্যের পদবিন্যাস এর অর্থের মাধ্যমে বুঝা যায়, যেখানে পদ্যের পদবিন্যাস কবিতার দৃশ্যমান বিষয়বস্তুর উপর নির্ভরশীল।  গদ্য  গদ্য হলো ভাষার একটি রূপ, যা সাধারণ পদবিন্যাস ও স্বাভাবিক বক্তৃতার ছন্দে লেখা হয়। গদ্যের ঐতিহাসিক বিকাশ প্রসঙ্গে রিচার্ড গ্রাফ লিখেন, "প্রাচীন গ্রিসের ক্ষেত্রে সাম্প্রতিক গবেষণায় দেখা যায় যে, গদ্য তুলনামূলকভাবে অনেক পরে বিকশিত হয়েছে, এই "আবিষ্কার" ধ্রুপদী যুগের সাথে সম্পর্কিত।"   নাটক  নাটক হলো এমন এক ধরনের সাহিত্য, যার মূল উদ্দেশ্য হলো তা পরিবেশন করা। সাহিত্যের এই ধারায় প্রায়ই সঙ্গীত ও নৃত্যও যুক্ত হয়, যেমন গীতিনাট্য ও গীতিমঞ্চ। মঞ্চনাটক হলো নাটকের একটি উপ-ধরন, যেখানে একজন নাট্যকারের লিখিত নাটকীয় কাজকে মঞ্চে পরিবেশন করা হয়ে থাকে। এতে চরিত্রগুলোর সংলাপ বিদ্যমান থাকে এবং এতে পড়ার পরিবর্তে নাটকীয় বা মঞ্চ পরিবেশনা হয়ে থাকে।  আরো দেখুন আন্তর্জাতিক বাংলা সাহিত্য পরিষদ বঙ্গীয় সাহিত্য পরিষদ পাদটীকা  তথ্যসূত্র  গ্রন্থপঞ্জি     বহিঃসংযোগ    ডিকশনারী অব দ্য হিস্টোরি অব আইডিয়াস  কার্ণেগী মেলন বিশ্ববিদ্যালয়ের বিশ্বজনীন পাঠাগার  ইংলিশ লিটারেচার ফোরাম  প্রজেক্ট গুটেনবার্গের অনলাইন পাঠাগার   আর্টস, বিডিনিউজ টোয়েন্টিফোর ডটকম   বিষয়শ্রেণী:সাহিত্য বিষয়শ্রেণী:সংস্কৃতি বিষয়শ্রেণী:মূল বিষয়ের নিবন্ধ
যুধবীর শেঠি জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে জম্মু পূর্ব বিধানসভা কেন্দ্রের প্রতিনিধিত্ব করছেন।   আরও দেখুন    ২০২৪ জম্মু ও কাশ্মীর বিধানসভা নির্বাচন  জম্মু ও কাশ্মীর বিধানসভা   তথ্যসূত্র   বিষয়শ্রেণী:জম্মুর ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
Shashanka Chandra Das   প্রয়োজনীয় সংযোগ:   অনুরোধের অবস্থা:   যে কারণে আপনি এই অধিকার পেতে ইচ্ছুক Shashanka Chandra Das (আলাপ) ১৫:২৩, ২১ জানুয়ারি ২০২১ (ইউটিসি)    জনাব, উইকিপিডিয়ায় আপনার অ্যাকাউন্টের বয়স ৬ মাসও হয়নি, আপনি এটুকুও বুঝে উঠতে পারেননি যে ‘কারণ’ অংশে ‘যে কারণে আপনি এই অধিকার পেতে ইচ্ছুক’ না লিখে যে কারণে আবেদন করেছেন তা লিখতে হয়। তদুপরি আপনি সর্বত্র অধিকারের আবেদন করে চলেছেন। এভাবে আবেদন করলে আপনার আবেদন যে শুধু বাতিল করা হবে তাই নয়, বরং এটি এক ধরনের ধ্বসংপ্রবণতাও বটে। অনুগ্রহ করে পদ সংগ্রহের আশা আপাতত না করে উইকিপিডিয়ায় নিয়মিত অবদান রাখুন। — তানভির • ১৬:০৮, ২১ জানুয়ারি ২০২১ (ইউটিসি)   Shashanka Chandra Das   প্রয়োজনীয় সংযোগ:   অনুরোধের অবস্থা:   আমি বেশ কিছুদিন ধরে বাংলা উইকিপিডিয়ায় অবদান রেখে আসছি। বিভিন্ন নিবন্ধে গঠনমূলক সম্পাদনাসহ বিভিন্ন বিষয়ে নিবন্ধ অনুবাদ করে আসছিShashanka Chandra Das (আলাপ) ০৭:২০, ৩ মার্চ ২০২১ (ইউটিসি) , আপনার এই অধিকার পাওয়া জন্য আরও অভিজ্ঞতা অর্জন করা প্রয়োজন। সম্পাদনা যেন গঠনমূলক হয় সেদিকে নজর রাখবেন আশা করি। আপনার তৈরিকৃত নিবন্ধ অপসারণের হার বেশ উচ্চ, সে দিকেও খেয়াল রাখবেন।--মাসুম-আল-হাসান (আলাপ) ১৩:৪৪, ৮ মার্চ ২০২১ (ইউটিসি)   মোহাম্মদ হাসানুর রশিদ   প্রয়োজনীয় সংযোগ:   অনুরোধের অবস্থা:   আমি উইকিপিডিয়ার সাথে দীর্ঘদিন যাবৎ সংযুক্ত আছি ও নিয়মিত সম্পাদনা করার চেষ্টা করি। আমি রোলব্যাক সম্পর্কে অবগত। তাই আমি এই অধিকারের আবেদন করছি। মোহাম্মদ হাসানুর রশিদ (আলাপ) ০৩:১১, ১ জুন ২০২১ (ইউটিসি)  দুঃখিত, কিন্তু আপনার সাম্প্রতিক ৫০০ সম্পাদনায় আমি পুনর্বহাল করা হয়েছে এমন কোন সম্পাদনা খুঁজে পাইনি। এই অধিকারটি তাদেরই দেওয়া হয় যারা নিয়মিত ধ্বংসপ্রবণতা রোধে কাজ করেন। আপনি ধ্বংসপ্রবণতারোধ সংক্রান্ত কার্যক্রমে নিয়মিত হলে, পরে দয়া করে আবেদন করলেই দেওয়া হবে। ধন্যবাদ। ~ যুদ্ধমন্ত্রী আলাপ ১৬:২৩, ২ জুন ২০২১ (ইউটিসি)   মোহাম্মদ হাসানুর রশিদ   প্রয়োজনীয় সংযোগ:   অনুরোধের অবস্থা:   আমি উইকিপিডিয়ায় নিয়মিত সম্পাদনা করছি। রোলব্যাক সম্পর্কে অবগত। তাই পুনরায় এই অধিকারের জন্য আবেদন করছি। মোহাম্মদ হাসানুর রশিদ (আলাপ) ০৩:৫১, ১৩ জুলাই ২০২১ (ইউটিসি)   গত ৫০০টি সম্পাদনায় মাত্র ৪বার 'পূর্বাবস্থায় ফেরত' যাওয়া সম্পাদনা এই অধিকারের প্রয়োজনীয়তা নির্দেশ করে না। ~ যুদ্ধমন্ত্রী আলাপ ০৭:০৭, ১৩ জুলাই ২০২১ (ইউটিসি) @মোহাম্মদ হাসানুর রশিদ: আপনি আপনার ব্যবহারকারী:মোহাম্মদ হাসানুর রশিদ/common.js পাতায় mw.loader.load('//meta.wikimedia.org/w/index.php?title=User:FR30799386/undo.js&action=raw&ctype=text/javascript'); যোগ করে নিতে পারেন যা দিয়ে আপনি মোবাইলে রোলব্যাক করতে পারবেন (সম্পাদনা পার্থক্য করলে আপনি একটা রোলব্যাক বোতাম দেখতে পারেন। বি:দ্র: এটা রোলব্যাক না, তবে অনেকটা কাছাকাছি)। তারপর বেশকিছু রোলব্যাক করে আবেদন করুন। -- আফতাবুজ্জামান (আলাপ) ১৭:১৮, ১৩ জুলাই ২০২১ (ইউটিসি)
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে।https://slamwrestling.net/index.php/2008/04/28/hhh-reigns-again-after-backlash/ এটি ব্যাকল্যাশ কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ২০০৮ সালের ২৭শে এপ্রিল তারিখে মার্কিন যুক্তরাষ্ট্রের মেরিল্যান্ডের বাল্টিমোরের ফার্স্ট মেরিনার এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউই চ্যাম্পিয়নশিপ ম্যাচে র‍্যান্ডি অরটন, জন সিনা ও জন "ব্র্যাডশো" লেফিল্ডকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে এজকে এবং একক ম্যাচে শন মাইকেলস বাটিস্টাকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ইসিডাব্লিউতে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০০৮ সালের এই অনুষ্ঠানটি ব্যাকল্যাশ কালানুক্রমিকের নবম অনুষ্ঠান ছিল, যা ২৭শে এপ্রিল তারিখে মার্কিন যুক্তরাষ্ট্রের মেরিল্যান্ডের বাল্টিমোরের ফার্স্ট মেরিনার এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৮ ব্যাকল্যাশ বিষয়শ্রেণী:এপ্রিল ২০০৮-এ মার্কিন যুক্তরাষ্ট্রে ঘটনা বিষয়শ্রেণী:২০০৮-এ মেরিল্যান্ড বিষয়শ্রেণী:মেরিল্যান্ডে ঘটনা বিষয়শ্রেণী:বাল্টিমোরে পেশাদার কুস্তি
পেদ্রো দে লা ভেগা (, ; জন্ম: ৭ ফেব্রুয়ারি ২০০১) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্সের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, ভেগা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন পেদ্রো দে লা ভেগা ২০০১ সালের ৭ই ফেব্রুয়ারি তারিখে আর্জেন্টিনার অলাভারিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভেগা আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালের ১১ই জানুয়ারি তারিখে তিনি চিলি অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4302995  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বুয়েনোস আইরেস প্রদেশের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
চিরাপাড়া বাংলাদেশের পিরোজপুর জেলার অন্তর্গত কাউখালী উপজেলার একটি ইউনিয়ন।   আয়তন  চিরাপাড়া ইউনিয়নের আয়তন ৪,০০২ একর।   প্রশাসনিক কাঠামো  চিরাপাড়া ইউনিয়ন কাউখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চিরাপাড়া ইউনিয়নের মোট জনসংখ্যা ১৩,৪২৫ জন। এর মধ্যে পুরুষ ৬,৮১৩ জন এবং মহিলা ৬,৬১২ জন। মোট পরিবার ২,৯০০টি।   শিক্ষা  ২০১১ সালের আদমশুমারি অনুযায়ী চিরাপাড়া ইউনিয়নের সাক্ষরতার হার ৭৩.৫%।   আরও দেখুন   কাউখালী উপজেলা, পিরোজপুর  কাউখালী থানা, পিরোজপুর  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:কাউখালী (পিরোজপুর) উপজেলার ইউনিয়ন
কেন স্টোন হলেন একজন বিশিষ্ট লেখক, পাশাপাশি তিনি শিকাগো থিওলজিক্যাল সেমিনারিতে বাইবেল, সংস্কৃতি এবং হারমেনিউটিক্সের অধ্যাপক এবং ইউনাইটেড চার্চ অফ ক্রাইস্টের সদস্য। তিনি এর সাথে সাথে বাইবেল সাহিত্যের সোসাইটির পঠন, তত্ত্ব এবং বাইবেল বিভাগের সভাপতিত্বও করেছিলেন। ল্যাম্বডা সাহিত্য পুরস্কার বিজয়ী স্টোন তার গবেষণা এবং লেখার বেশিরভাগ অংশ বাইবেলের হারমেনিউটিক্স এবং লিঙ্গ ও যৌনতার বিষয়গুলোর মধ্যে সম্পর্কের উপর কেন্দ্রীভূত করেছিলেন ( ক্যুয়ার ধর্মতত্ত্ব দেখুন)। তাঁর অন্যান্য গবেষণা এবং শিক্ষাদানের আগ্রহের মধ্যে রয়েছে সমালোচনামূলক তত্ত্ব এবং বাইবেলের ব্যাখ্যার মধ্যে সম্পর্ক এবং লিঙ্গ, যৌনতা, প্রাণী এবং বাস্তুতন্ত্রের মতো বিষয়গুলো।    শিক্ষা   তিনি ১৯৮৭ সালে চার্চ অফ গড স্কুল অফ থিওলজি থেকে মাস্টার অফ ডিভিনিটি ডিগ্রি, এবং ১৯৮৯ সালে হার্ভার্ড ডিভিনিটি স্কুল থেকে মাস্টার অফ থিওলজি ডিগ্রি অর্জন করেন। পরবর্তীতে ১৯৯৫ সালে স্টোন ভ্যান্ডারবিল্ট বিশ্ববিদ্যালয় থেকে তার পিএইচডি ডিগ্রি অর্জন করেন।   প্রকাশনা  বই   প্রাণী অধ্যয়নের সাথে হিব্রু বাইবেল পড়া (স্ট্যানফোর্ড ইউনিভার্সিটি প্রেস, ২০১৭)  নিরাপদ লেখা অনুশীলন: কুইয়ার দৃষ্টিকোণ থেকে খাদ্য, যৌনতা এবং বাইবেল (টি. অ্যান্ড টি. ক্লার্ক, ২০০৫)  কুইয়ার কমেন্টারি এবং হিব্রু বাইবেল, সংস্করণ। (শেফিল্ড একাডেমিক প্রেস/পিলগ্রিম প্রেস, ২০০১)  ডিউটারোনমিস্টিক ইতিহাসে যৌনতা, সম্মান এবং ক্ষমতা (শেফিল্ড একাডেমিক প্রেস, ১৯৯৬)।  প্রবন্ধ   "'এই পৃথিবীর সাথে খাপ খাইয়ে চলো না': সমকামী পঠন এবং প্রচারকের কাজ।" ধর্মতত্ত্ব ও যৌনতা ১৩.২ (২০০৭): ১৫৩–১৬৫।  "ঈশ্বরের শিখা: পুরাতন নিয়মে যৌনতা।" বাইবেলের ব্যাখ্যা ১৯.৩ (২০১১): ৩৩৯–৩৪১।  "সমকামিতা এবং বাইবেল নাকি সমকামী পঠন? মার্টি নিসিনেনের প্রতি একটি প্রতিক্রিয়া।" ধর্মতত্ত্ব এবং যৌনতা ৭.১৪ (২০০১): ১০৭–১১৮।  "নিরাপদ পাঠ: এইডসের যুগে বাইবেলের বিলাপ পাঠ।" ধর্মতত্ত্ব ও যৌনতা ৫.১০ (১৯৯৯): ১৬।   তথ্যসূত্র   বিষয়শ্রেণী:মার্কিন সমকামী লেখক বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
আলবেনীয় মসজিদ (), অস্ট্রেলিয়ার ভিক্টোরিয়া, মেলবোর্নের দক্ষিণ-পূর্ব উপশহর ড্যানডেনং-এ অবস্থিত একটি মসজিদ। এটি আলবেনীয় ইসলামি সেন্টার মসজিদ এবং আলবেনীয় সাকি ইসলামি সেন্টার নামেও পরিচিত। এটি অস্ট্রেলিয়ার প্রাচীনতম মসজিদগুলোর অন্যতম। মসজিদটি ড্যানডেনং ক্রিক এবং আবাসিক এলাকার পাশে নির্মিত। মসজিদটিতে একটি মিনার রয়েছে। এটি আলবেনীয়-অস্ট্রেলীয় সম্প্রদায়ের সাথে যুক্ত। মসজিদটি ড্যানডেনং এর আলবেনীয় সাকি ইসলামিক সোসাইটির মালিকানাধীন।   ইতিহাস  থাম্ব|বাম|220px|মসজিদের ফলক আলবেনীয়রা মূলত দক্ষিণ-পশ্চিম উত্তর ম্যাসেডোনিয়ার একটি গ্রাম কিসাভা থেকে এসে ১৯৬০-এর দশকের গোড়ার দিকে ডান্ডেনং-এ বসতি স্থাপন করে এবং বহু দশক ধরে এই অঞ্চলে বসবাসকারী একটি বড় ও স্থানীয় সম্প্রদায়ে পরিণত হয়। এখানে একটি মসজিদ নির্মাণ করা হয় এবং যা ১৯৮৫ সালে চালু করা হয়।  মসজিদে, আলবেনীয়রা প্রশাসনিক কার্যক্রমের দায়িত্বে থাকে, অন্যদিকে ইসলামিক অ্যাসোসিয়েশন অফ অস্ট্রেলিয়া, বহুসংস্কৃতির সদস্যদের সাথে একটি সংগঠনও মসজিদটি ব্যবহার করে। মসজিদের সদস্যপদ মূলত কিসাভা বংশোদ্ভূত আলবেনীয়দের নিয়ে গঠিত। ডান্ডেনং আলবেনিয়ান সাকি ইসলামিক সোসাইটির কমিটি, ডান্ডেনং আলবেনীয়দের মধ্যে একটি প্রভাবশালী সংগঠন। মসজিদের সংবিধানে এটি নির্ধারণ করেছে যে কেবল কিসাভা আলবেনীয় বংশোদ্ভূত ব্যক্তিরাই এর বোর্ডে থাকতে পারে। মসজিদটি ইমাম দ্বারা পরিচালিত পরিষেবাগুলির বিধানের উপর প্রভাব রাখে, যেমন ইসলামী প্রার্থনা, সানডে স্কুল এবং অন্যান্য ইভেন্টগুলি (সুন্নত, বিবাহ, জানাযা ইত্যাদি)  ডান্ডেনং-এ আলবেনীয়রা ধর্মনিরপেক্ষ বা অ-পর্যবেক্ষণকারী মুসলমান হিসেবে থাকে। একবিংশ শতাব্দীর গোড়ার দিকে, মসজিদে অল্প সংখ্যক আলবেনীয় পুরুষদের নিয়মিত উপস্থিতি লক্ষ করা যায়। সদস্যের বাকি অংশগুলো মূলত তুর্কি, কিছু আফগান এবং অন্যান্য মুসলমানদের নিয়ে গঠিত। খুব কম সংখ্যক মহিলা (প্রায়শই বয়স্ক) মসজিদে যান। মসজিদে প্রদত্ত উপদেশগুলো প্রধানত আলবেনীয় ভাষায় পরিচালিত হয় তবে কিছু ইংরেজি ভাষাতেও উপদেশগুলো লাগানো থাকে।   আরও দেখুন    অস্ট্রেলিয়ায় ইসলাম  ওশেনিয়ার মসজিদের তালিকা   তথ্যসূত্র   বিষয়শ্রেণী:১৯৬৮-এ অস্ট্রেলিয়ায় প্রতিষ্ঠিত বিষয়শ্রেণী:১৯৬৮-এ সম্পন্ন হওয়া মসজিদ
ইংল্যান্ড ক্রিকেট দল পাঁচটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা নভেম্বর ২০১৬ থেকে ফেব্রুয়ারি ২০১৭-এ অনুষ্ঠিত হয়।   দলীয় সদস্য টেস্টওডিআইটি২০আই বিরাট কোহলি (অধিঃ)  অজিঙ্কা রাহানে (সহঃ অধিঃ)  রবিচন্দ্রন অশ্বিন  গৌতম গম্ভীর  রবীন্দ্র জাদেজা  ভুবনেশ্বর কুমার  অমিত মিশ্র  করুণ নায়ার  মনীষ পাণ্ডে  হার্দিক পাণ্ড্য  পার্থিব প্যাটেল (উইঃ)  চেতেশ্বর পুজারা  লোকেশ রাহুল  ঋদ্ধিমান সাহা (উইঃ)  মোহাম্মদ শামি  ইশান্ত শর্মা  শার্দুল ঠাকুর  মুরলী বিজয়  জয়ন্ত যাদব  উমেশ যাদব অ্যালাস্টেয়ার কুক (অধিঃ)  জো রুট (সহঃ অধিঃ)  মঈন আলী  জেমস অ্যান্ডারসন  জাফর আনসারী  জনি বেয়ারস্টো (উইঃ)  জ্যাক বল  গ্যারি ব্যালেন্স  গ্যারেথ বেটি  স্টুয়ার্ট ব্রড  জস বাটলার (উইঃ)  লিয়াম ডসন  বেন ডাকেট  স্টিভেন ফিন  হাসিব হামিদ  কিটন জেনিংস  আদিল রশিদ  বেন স্টোকস  ক্রিস উকস বিরাট কোহলি (অধিঃ)  রবিচন্দ্রন অশ্বিন  জসপ্রীত বুমরাহ  শিখর ধাওয়ান  মহেন্দ্র সিং ধোনি (উইঃ)  রবীন্দ্র জাদেজা  কেদার যাদব  ভুবনেশ্বর কুমার  অমিত মিশ্র  মনীষ পাণ্ডে  হার্দিক পাণ্ড্য  অজিঙ্কা রাহানে  লোকেশ রাহুল  যুবরাজ সিং  উমেশ যাদব ইয়ন মর্গ্যান (অধিঃ)  জস বাটলার (সহঃ অধিঃ, উইঃ)  মঈন আলী  জনি বেয়ারস্টো (উইঃ)  জ্যাক বল  স্যাম বিলিংস  লিয়াম ডসন  অ্যালেক্স হেলস  লিয়াম প্লাঙ্কেট  আদিল রশিদ  জো রুট  জেসন রয়  বেন স্টোকস  ডেভিড উইলি  ক্রিস উকস বিরাট কোহলি (অধিঃ)  রবিচন্দ্রন অশ্বিন  জসপ্রীত বুমরাহ  যুজবেন্দ্র চাহাল  মহেন্দ্র সিং ধোনি (উইঃ)  রবীন্দ্র জাদেজা  ভুবনেশ্বর কুমার  অমিত মিশ্র  আশীষ নেহরা  মনীষ পাণ্ডে  হার্দিক পাণ্ড্য  ঋষভ পন্ত (উইঃ)  লোকেশ রাহুল  সুরেশ রায়না  পারভেজ রসুল  মনদীপ সিং  যুবরাজ সিং ইয়ন মর্গ্যান (অধিঃ)  মঈন আলী  জনি বেয়ারস্টো  জ্যাক বল  স্যাম বিলিংস  জস বাটলার (উইঃ)  লিয়াম ডসন  অ্যালেক্স হেলস  ক্রিস জর্দান  টাইমল মিলস  লিয়াম প্লাঙ্কেট  আদিল রশিদ  জো রুট  জেসন রয়  বেন স্টোকস  ডেভিড উইলি  টেস্ট সিরিজ ১ম টেস্ট  ২য় টেস্ট  ৩য় টেস্ট  ৪র্থ টেস্ট  ৫ম টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০১৬-এ ইংরেজ ক্রিকেট বিষয়শ্রেণী:২০১৭-এ ইংরেজ ক্রিকেট বিষয়শ্রেণী:২০১৬-এ ভারতীয় ক্রিকেট বিষয়শ্রেণী:২০১৭-এ ভারতীয় ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের ভারত সফর